Onychocerus

Se Systematisk inndeling

Onychocerus er en gruppe av biller som tilhører den artsrike underfamilien Lamiinae i familien trebukker (Cerambycidae).

 Utseende 
Middelsstore, gråbrunt-spraglete trebukker. Kroppen er påfallende kort og bred. Antennene er omtrent så lange som kroppen.

 Eneste bille med giftbrodd 
Hos artene i denne slekten er det ytterste antenneleddet spisst og formet som en brodd, påfallende lignende på brodden på halespissen til en skorpion. Disse billene kan forsvare seg ved å slå med antennene. Hos Onychocerus albitarsis (men antagelig ikke hos de andre artene i slekten) er det knyttet en giftkjertel til denne brodden, og billen kan faktisk levere et giftig stikk med antennen. Stikket sies å være sammenlignbart med et bistikk i smerte. Dette er den eneste dokumenterte tilfellet av en "giftbrodd" hos insekter utenom ordenen årevinger (Hymenoptera) og den påfallende likheten med brodden hos skorpioner kan være et interessant eksempel på parallell evolusjon av ulike strukturer med samme funksjon til å bli ganske lignende.

 Utbredelse 
Gruppen er utbredt i Sør- og Mellom-Amerika, fra Honduras i nord til det sørlige Brasil i sør.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Anisocerini J. Thomson, 1860
 Slekten Onychocerus  Lacordaire, 1830
 Onychocerus aculeicornis (Kirby, 1818)
 Onychocerus albitarsis Pascoe, 1859
 Onychocerus ampliatus Bates, 1875
 Onychocerus concentricus Bates, 1862
 Onychocerus crassus (Voet, 1778)
 Onychocerus giesberti Júlio & Monné, 2001
 Onychocerus hovorei Júlio & Monné, 2001
 Onychocerus versutus (Lane, 1966)

 Kilder 
 Liste over slektene
 Katalog over artene, med utbredelsesdata 
 Eksterne lenker 

 Bildegalleri 
 Bilde av Onychocerus aculeiformis

Kategori:Lamiinae
Kategori:Biller formelt beskrevet i 1830
Kategori:Dyr formelt beskrevet av Jean Théodore Lacordaire